NASTA PILDIRAAMAT
Tere!
Täna räägin sulle loo, mis on kogu Piiblis
kõige kurvem lugu ja samal ajal ka rõõmsaim lugu.
Samuti on see kogu Piibli kõige imelisem ja tähtsaim lugu.
Nagu sa kindlasti juba arvasid, seostub see Jeesusega.
Jeesus oli sündinud siia maa peale täitma teatud ülesannet.
Jeesus pidi esmalt kasvama suureks,
ja edasi juba rääkima inimestele Taevaisa kohta.
Ta tervendas haigeid ja tegi palju imesid.
Jeesuse kõige tähtsamaks ülesandeks oli surra ristil
meie kõikide pahategude ehk pattude pärast.
Jeesus teadis seda ette.
Jeesus oli sellest ka oma jüngritele rääkinud.
Ta rääkis ka, et tõuseb surnuist üles ja kõik lõpeb hästi.
Samas teadis Jeesus,
et see saab olema Tema jaoks raske ülesanne.
Kurjategijaid ja röövleid,
kes tegid väga halbu tegusid ja panid toime kuritegusid,
ei pandud tol ajal vangi nagu tänapäeval kurjategijatega tehakse.
Sel ajal mõisteti kõige suuremad röövlid surma.
Kuigi Jeesus oli olnud väga hea, nii kui ei keegi teine, alati täiuslik,
siiski mõned ülempreestrid ja teisedki inimesed
olid ärritunud ja vihased Jeesuse peale.
Ta tervendas inimesi,
ja Temaga koos liikusid suured rahvahulgad.
Teda süüdistati ilma asjata.
Jeesusele määrati ränk karistus, kuigi ta oli täiesti süütu.
Kuid see kõik pidigi nii minema
ja Jeesus teadis, et Tema pidi seda ülesannet täitma.
Kuigi see oli Taevaisa meelest ränk ja kindlasti ka väga raske,
siiski oli see ettekavatsetult täitmisele määratud.
Sel ajal oli Jeruusalemmas ja nii on ka tänapäeval,
suur mäetaoline küngas, mida ma just siin maalin.
Selle nimi oli Kolgata.
Kolgata oli koht, kuhu ristid alati püstitati.
Jeesus teadis seda ülesannet.
Ta tahtis seda täita vaikselt ja alandlikult.
Sest Jeesus armastas inimesi nii väga.
Jeesus armastas igaüht, ka pahatahtlikke inimesi.
Ta teadis, kui ülesanne saab täidetud,
siis kõik, kes Temasse usuvad, pääsevad Taevasse.
Selle karistuse oleksime muidu pidanud kandma meie, inimesed.
Kuid Jeesus tahtis teha seda ise, meie asemel.
Jeesusega ühel ajal mõisteti Kolgatal surma
ka kaks tõelist kurjategijat.
Tõenäoliselt püstitasid sõdurid need ristid üksteise kõrvale.
Siin on ühe kurjategija rist.
Kui see kurjategija seal ristil rippus, pilkas ta Jeesust
Ta ütles:
"Kui sa tõesti oled Jumala Poeg, miks sa ei aita meid?"
Sest neil ei olnud mugav seal olla.
Tema ütlus oli väga mõnitav ja pahatahtlik.
See röövel oli oma elus väga palju paha teinud
ja oli nüüd selle eest oma karistust kandmas.
Teisel pool Kolgata mäekülge oli teine kurjategija ristil rippumas.
Kui ta kuulis, kuidas teine röövel Jeesust mõnitas,
vastas ta: "Sa ei tohi mõnitada Jeesust!
Mina olen märganud, et Jeesus ei ole halb mees,
Ta pole midagi halba teinud.
Meie oleme karistuse ära teeninud, oleme olnud pahategijad,
kuid Jeesus on olnud tõesti korralik ja Ta pole kunagi midagi halba teinud.
Tema on süütuna siin. Ära mõnita Teda."
Jeesus rippus keskmisel ristil.
Jeesus ütles sellele röövlile, kes Teda kaitses ja Temast head rääkis:
"Juba täna pead sa minuga koos Taevas olema."
Sellest kurjategijast sai usklik seal risti peal rippudes.
Ta mõistis Jeesuse kõrval ja teise kurjategija lähedal rippudes,
et Jeesus on tõesti Jumala Poeg ja Jeesus on hea.
Pärastlõunal saabus Jeesuse surmahetk
ja Piiblis räägitakse,
et Jeesuse viimased sõnad enne Taevaisa juurde minekut olid:
"See on lõpetatud. Isa, sinu kätte annan ma oma vaimu."
Sel hetkel võttis Taevaisa Jeesuse enda juurde taevasse,
samuti selle teise kurjategija, kes polnud enam kurjategija.
Kui Jeesus seal ristil rippus, oli Jumal kogu aeg Ta juures,
jälgis kõike ja lohutas Jeesust, andis jõudu kõigele vastu pidada.
Kuigi meile tundub see raske ja kurva sündmusena,
oli just see Jeesuse tegu väga tähtis, ja on kogu Piibli tähtsaim sündmus.
Kas panid tähele, mis pilt Piibli kaanel on?
Seesama rist.
See on meile, kes usume Jeesust, kõige tähtsam asi.
Mul on veel selline kena kaelaehe, mille küljes on ka rist.
Kindlasti oled taolist näinud.
See jääb meile alati meenutama
tõeliselt tähtsat tegu, mida Jeesus ristil tegi,
sinu ja minu ja kõigi maailma inimeste eest.
Kui me usume sellesse, et Jeesus suri me halbade tegude tõttu,
siis pääseme ka ühel päeval taevasse.
Järgmisel korral räägin sellest, mis edasi juhtus.
Rõõmupäev on taas tulemas.
Jeesus ei jäänud pärast matuseid surnuna hauda lebama.
Toimus midagi väga imelist.
Tšauki!
Tõlge: Mare Peterson